title: Komission täytäntöönpanoasetus (EU) N:o 766/2012, annettu 24 päivänä heinäkuuta 2012 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä [Patata di Bologna (SAN)]

text:
               24.8.2012

               FI

               Euroopan unionin virallinen lehti

               L 229/6

         KOMISSION TÄYTÄNTÖÖNPANOASETUS (EU) N:o 766/2012,
   annettu 24 päivänä heinäkuuta 2012,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä [Patata di Bologna (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 9 artiklan 2 kohdan toisen virkkeen,
   sekä katsoo seuraavaa:

               (1)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 228/2010 (2) nojalla rekisteröidyn suojatun alkuperänimityksen ”Patata di Bologna” eritelmän muutosten hyväksymistä.

               (2)

               Hakemus koskee suojatulla alkuperänimityksellä ”Patata di Bologna” varustetun tuotteen kuvauksen muuttamista, ja siitä seuraa muutoksia yhtenäiseen asiakirjaan.

               (3)

               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EY) N:o 510/2006 9 artiklan mukaisesti vähäinen, komissio voi hyväksyä sen ilman kyseisen asetuksen 5, 6 ja 7 artiklassa kuvattua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun alkuperänimityksen ”Patata di Bologna” eritelmä tämän asetuksen liitteen I mukaisesti.
   2 artikla
   Eritelmän pääkohdat esitetään konsolidoidussa yhtenäisessä asiakirjassa, joka on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL L 69, 19.3.2010, s. 1.

      LIITE I
      Suojatun alkuperämerkinnän ”Patata di Bologna” eritelmään on hyväksytty seuraavat muutokset:
      Kutakin yksittäistä tekijää koskevat muutokset on esitetty jäljempänä:

                  Vesipitoisuus: ilmoitetaan laboratorion käyttämä määritysmenetelmä.

                  Proteiinipitoisuus: uusi vaihteluväli on 0,9–2,6 %; lisäksi ilmoitetaan laboratorion käyttämä määritysmenetelmä.

                  Rasvapitoisuus: syötävän osan rasvapitoisuuden vaihteluväli 0,09–1,12 % muutetaan siten, että ilmoitetaan ainoastaan enimmäispitoisuus.

            Käytetyn määritysmenetelmän nykyinen toteamisraja on 0,1 %, minkä vuoksi sitä alhaisempia pitoisuuksia ei havaita. Koska todellisesti havaittavissa olevaa vähimmäispitoisuutta ei tiedetä, on katsottu aiheelliseksi ilmoittaa ainoastaan enimmäisarvo.
      Lisäksi ilmoitetaan laboratorion käyttämä määritysmenetelmä.

                  Hiilihydraattipitoisuus: vaihteluväliä laajennetaan 13,5–17,0 %:sta 8,0–19,0 %:iin. Määrityksen osalta täsmennetään lisäksi, että analyyttiset tiedot pitoisuudesta saadaan vähentämällä vesi-, tuhka-, rasva-, proteiini- ja ravintokuitupitoisuuksien osuus (kyseiset pitoisuudet on puolestaan saatu ilmoitettuja määritysmenetelmiä käyttäen). Sen vuoksi ehdotettu muutos tiettyjen parametrien vähimmäis- ja enimmäisarvoihin muuttaa väistämättä myös hiilihydraattipitoisuuden vaihteluväliä.

                  Ravintokuitupitoisuus: vaihteluväliä laajennetaan 2,2–2,7 %:sta 0,9–4,0 %.iin; lisäksi ilmoitetaan laboratorion käyttämä määritysmenetelmä.

                  Kivennäisainepitoisuus: On katsottu aiheelliseksi luopua sulkeissa esitetystä yksittäisten kivennäisaineiden luettelosta ja korvata ilmaisu ”kivennäisaineet” ilmaisulla ”raakatuhka” sekä ilmoittaa käytetty määritysmenetelmä ja määritellä uudelleen sen arvot.

            Kivennäisainepitoisuuden parametrina käytetyn raakatuhkapitoisuuden arvojen suurempi vaihteluväli johtuu myös siitä, että useammat eri tekijät saattavat vaikuttaa pitoisuuteen. Koska tuhkapitoisuuteen vaikuttavien erilaisten tekijöiden tarkka määrittäminen on vaikeaa, vaikuttaa asianmukaiselta ja aiheelliselta käyttää suurempaa vaihteluväliä ja määritellä näytteenottomenetelmän lisäksi myös tapa, jolla näyte valmistellaan ennen määritystä.
      Patata di Bologna D.O.P -perunan tuotantoeritelmän aiemmassa versiossa mainituista yksittäisistä kivennäisaineista on katsottu aiheelliseksi ilmoittaa ainoastaan kalium (K), jota esiintyy eniten ja jonka ravinto-opillinen merkitys perunassa on suurin. Se ilmaistaan mg:na 100 g:ssa perunan syötävää osaa. Vähimmäisarvo on 250 mg/100 g, ja se saadaan käyttäen määritysmenetelmiä EPA 3015A ja EPA 6010B.

                  Vitamiinipitoisuus: ilmaisu ”vitamiini” on liian yleisluonteinen. Ehdotetaan, että tämän parametrin käytöstä luovutaan, koska kaikkien tuotteen sisältämien vitamiinien analyyttinen määrittäminen nostaisi liikaa varmentamiseen liittyviä määrityskustannuksia antamatta kuitenkaan asianmukaisia tietoja tuotteen ravintosisällöstä ja ominaisuuksista. Myöskään juurimukulassa suurimpina pitoisuuksina esiintyvän C-vitamiinin (L-askorbiinihappo) määrittäminen ei antaisi olennaista tietoa tuotteen ominaisuuksista, koska sen pitoisuus vaihtelee useiden toisistaan riippumattomien parametrien vaikutuksesta (varastointiaika, määritysmenetelmä, vuodenaika, nopea häviäminen toteamisen aikana).

                  Kuiva-ainepitoisuus: sulkeissa esitetty arvo poistetaan, koska kyseessä on tarpeeton tieto, joka on ristiriidassa edellä esitetyn keskimääräisen vesipitoisuuteen 100 g:ssa syötävää osaa liittyvän parametrin kanssa.

      LIITE II
      YHTENÄINEN ASIAKIRJA

         NEUVOSTON ASETUS (EY) N:o 510/2006

      ”PATATA DI BOLOGNA”

         EY-Nro: IT-PDO-0105-0934-02.01.2012

         SMM ( ) SAN ( X )

      1.   Nimi

      ”Patata di Bologna”
      2.   Jäsenvaltio tai kolmas maa

      Italia
      3.   Maataloustuotteen tai elintarvikkeen kuvaus

      3.1.   Tuotelaji

                  Luokka 1.6 –

                  Hedelmät, vihannekset ja viljat sellaisenaan tai jalostettuina

            3.2.   Kuvaus 1 kohdassa nimetystä tuotteesta

      Tuotteen on oltava peräisin Primura-lajikkeesta, ja sen ulkonäön, kemiallisen koostumuksen ja aistinvaraisten ominaisuuksien on oltava tunnistettavissa seuraavien parametrien mukaan: muodoltaan säännöllisen soikeat pitkulaiset juurimukulat, joiden pinnassa on melko huomaamattomia silmuja (silmiä); sileä ja eheä kuori vailla ulkoisia virheitä, jotka muuttavat tuotteen ominaisuuksia; mukuloiden koko on yhtenäinen, 40–75 mm;
      malto: tasainen väri, joka voi vaihdella valkoisesta kellertävään;
      hyvä säilyvyys.
      Keskimääräinen koostumus 100 g:ssa syötävää osaa on seuraava:

                  —

                  vesipitoisuus 70,0–85,0 %; määritysmenetelmä on vahvistettu 27. toukokuuta 1985 annetussa ministeriön asetuksessa (Italian tasavallan virallinen lehti nro 145, 21.6.1985);

                  —

                  proteiinipitoisuus 0,9–2,6 %; määritysmenetelmä ISO 937 – 1978 (E) ja AOAC Official method n. 932.08;

                  —

                  rasvapitoisuus enintään 1,12 %; määritysmenetelmä ISTISAN 1996/34, s. 41–43;

                  —

                  hiilihydraattipitoisuus 8,00–19,0 %; analyyttiset tiedot pitoisuudesta saadaan vähentämällä vesi-, tuhka-, rasva-, proteiini- ja ravintokuitupitoisuuksien osuus;

                  —

                  ravintokuitupitoisuus 0,9–4,0 %; määritysmenetelmä AOAC 985.29 ed 17th 2003;

                  —

                  raakatuhkapitoisuus 0,4–1,45 %; määritysmenetelmä ISTISAN 1996/34, s. 77–78 ja ISO 936:1998 (E);

                  —

                  kaliumpitoisuus (K) vähintään 250 mg/100g tuotetta; määritysmenetelmä EPA 3015A ja EPA 6010B.

            Patata di Bolognaa edustava Primura-lajike vastaa markkinoiden vaatimuksiin niiden erityisominaisuuksiensa ansiosta, jotka liittyvät tuotteen kauniiseen ulkonäköön, keskimääräiseen kuiva-ainepitoisuuteen, mallon hyvään koostumukseen, tyypilliseen muttei liian voimakkaaseen makuun ja hyvään säilyvyyteen ja jotka saadaan viljeltäessä kyseistä perunaa soveltuvassa ja aikojen mittaan muuttumattomana säilyneessä maaperässä.
      3.3.   Raaka-aineet (ainoastaan jalostetut tuotteet)

      —
      3.4.   Rehu (ainoastaan eläinperäiset tuotteet)

      —
      3.5.   Erityiset tuotantovaiheet, joiden on tapahduttava yksilöidyllä maantieteellisellä alueella

      Kaikkien vaiheiden kylvöstä sadonkorjuuseen on tapahduttava maantieteellisellä tuotantoalueella.
      3.6.   Viipalointia, raastamista, pakkaamista jne. koskevat erityiset säännöt

      Kauppakunnostuksen ja pakkaamisen on tapahduttava Bolognan maakunnan alueella. SAN-tuotteen ”Patata di Bologna” erinomaiset aistinvaraiset ja kaupalliset laatuominaisuudet voidaan säilyttää vain asianmukaisten pakkausmenetelmien avulla. Alueen toimijoilla on vankka kokemus tuotteen asianmukaisesta käsittelystä, kuljetuksesta ja korjuuta välittömästi seuraavista toimenpiteistä sekä säilyttämisestä viileässä tuotteen kuivumisen ehkäisemiseksi. Näiden taitojen ja alueella saatujen erilaisten kokemusten ansiosta on mahdollista säilyttää SAN-tuotteen ”Patata di Bologna” laatuominaisuudet sen luonnollisia fysiologisia prosesseja kunnioittaen.
      3.7.   Merkintöjä koskevat erityiset säännöt

      Patata di Bologna on saatettava kulutukseen seuraavanlaisissa pakkauksissa:

                  —

                  säkit, joiden paino on 4 kg, 5 kg, 10 kg tai 25 kg ja joiden keskellä on vähintään 10 cm:n levyinen nauha tai painettu merkintä;

                  —

                  verkkopussit, joiden paino on 0,5 kg, 1 kg, 1,5 kg, 2 kg tai 2,5 kg;

                  —

                  seuraavat pussityypit, joiden paino on 0,5 kg, 1 kg, 1,5 kg, 2 kg, 2,5 kg tai 5 kg: vertbag, quickbag, girsac ja busta;

                  —

                  kennot tai kulhot, joiden paino on 0,5 kg, 0,75 kg tai 1 kg,

                  —

                  laatikot ja korit, joiden paino on 10 kg, 12,5 kg, 15 kg, 20 kg tai 25 kg.

            Pakkauksissa on oltava teksti ”Patata di Bologna” ja sen jäljessä merkintä ”D.O.P.” sekä tuotteen tunnus, tyylitelty peruna, jonka poikki kulkee viistosti kaksi nauhaa, joista toinen on punainen ja toinen sininen, seuraavien erittelyjen mukaisesti:

                  —

                  tyylitellyn perunan keltainen väri on Pantone Yellow 116 C, neliväripainatus, 0/20/100/0,

                  —

                  ylemmän viiston nauhan punainen väri on Pantone Warm Red C, neliväripainatus, 0/100/100/0,

                  —

                  alemman viiston nauhan sininen väri on Pantone blu 286 C, neliväripainatus, 100/70/0/0.

            Kaikissa teksteissä käytetty kirjasintyyppi on Avenir, normaalina fonttina tai lihavoituna.
      Pakkauksiin kiinnitettävän merkin on oltava kooltaan vähintään 20 mm, ja merkintä ”DOP Patata di Bologna” on aina tehtävä etiketin muita merkintöjä suuremmalla kirjasinkoolla.

      4.   Maantieteellisen alueen tarkka rajaus

      Bolognan maakunta
      5.   Yhteys maantieteelliseen alueeseen

      5.1.   Maantieteellisen alueen erityisyys

      Bolognan tasangoilla keväät ovat tyypillisesti leutoja helmikuun lopusta – maaliskuun alusta alkaen, mikä on ihanteellista kyseisenä aikana kylvettyjen siemenperunoiden itämisen kannalta. Suurimman kasvun vaiheessa eli huhtikuusta kesäkuuhun lämpötilat vaihtelevat 25 ja 28 °C:n välillä, mikä on otollista mukuloiden muodostumisen, kasvun ja säännönmukaisen kypsymisen kannalta. Vuoden aikana saatavat sateet edistävät viljelyä ensimmäisessä kasvuvaiheessa ja mukuloiden alkaessa kehittyä. Sateet takaavat myös pohjavesivarojen uusiutumisen ja mahdollistavat perunan kylvämistä edeltävät maanmuokkaustyöt.
      Alueella virtaa luonnon puroja ja jokia (Idice, Reno, Gaiana, Fossatone, Quaderna, Rido, Sillaro, Samoggia ja Savena) sekä keinotekoisia kanavia, kuten Canale Emiliano-Romagnolo, jotka on rakennettu tuomaan vettä viljelmille keväisin ja kesäisin, jolloin sitä eniten tarvitaan.
      Lähinnä kerrostuneesta ja näin ollen runsaasti happea sisältävästä tulvamaasta koostuvan maaperän morfologiset ominaisuudet tarjoavat kyseisen tuotteen kehitykselle erittäin suotuisat edellytykset.
      5.2.   Tuotteen erityisyys

      Patata di Bologna -perunoita voidaan tuottaa yksinomaan Primura-lajikkeesta, joka on sopeutunut hyvin tuotantoalueen maaperä- ja ilmasto-olosuhteisiin ja josta on siten tullut Bolognan perunantuotannon symboli. Aistinvaraisten ja laatuun liittyvien ominaisuuksien osalta voidaan todeta, että Patata di Bolognan malto on perinteisesti erittäin hyvin säilyvää eikä juuri lainkaan jauhoista, mistä syystä sitä voidaan mainiosti valmistaa monella eri tavalla, kuten paistettuna, höyryssä keitettynä ja uunissa kypsennettynä. Sen tyypillinen mutta ei liian voimakas maku ja hyvä säilyvyys, jotka ovat tuotantoon hyvin soveltuvan maan ja perinteisten viljelymenetelmien ansiota, ovat ominaisuuksia, joiden perusteella se on vakiinnuttanut asemansa markkinoilla.
      5.3.   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Patata di Bolognan erityispiirteet kuten tuoksu, maku sekä mallon ja kuoren värin voimakkuus määräytyvät paitsi genetiikan myös viljely-ympäristön (maaperä, ilmasto, viljelytekniikka, säilytystapa) perusteella, minkä johdosta Patata di Bolognan ja Bolognan maakunnan välinen yhteys on ilmiselvä. Bolognan alueella on harjoitettu perunanviljelyä jo pitkään. Tämä johtuu alueen soveltuvasta maaperästä, muutamien lajikkeiden erityisistä laadullisista ja aistinvaraisista ominaisuuksista sekä tuottajien perinteisistä viljelytekniikoista. Bolognan alueen ja perunanviljelyn välinen yhteys syntyi suuresta tarpeesta ruokkia väestö erityisesti vuosina, jolloin vehnäsadot jäivät heikoiksi, sillä vehnä on ollut kautta aikojen ihmisten perusravintoa. Bolognalaiset olivat myös vakuuttuneita siitä, että perunanviljelyn kehittämisestä olisi heille etua, sillä se vapauttaisi heidät muualta tehtävistä hankinnoista. Mainittu yhteys lujittui vähitellen tuottajien kovan työn ansiosta, sillä nämä kehittivät aikojen saatossa lähes täsmäviljelyä vastaavan tekniikan, rakensivat yhä tehokkaampia ja tuotteelle hellävaraisempia työkaluja ja ottivat käyttöön uudenaikaisia säilytystekniikoita ja -rakenteita, jotka mahdollistivat tuotteen kaupallisten ja laatuun liittyvien ominaisuuksien hyödyntämisen. Yhteyden lujittumiseen vaikutti myös kyseisen alueen vakiintunut perunanviljelyperinne.
      Alueen maaperän (maaperän ja vesistön rakenne) ja ilmaston (sateiset syksyt ja talvet, leudot keväät helmikuusta alkaen ja optimaaliset lämpötilat – noin 25 °C – mukuloiden kehitysvaiheessa) yhdistelmän aikaansaaman erityisen ympäristön ansiosta tällä alueella kasvava peruna saa fyysiset ominaisuudet, jotka liittyvät esimerkiksi mallon koostumukseen ja karkeuteen, sekä aistinvaraiset, ominaistuoksuun ja -makuun liittyvät ominaisuudet, joiden ansiosta tuotteen laatu on aivan erityinen.
      Kuten jo Contrin teoksessa (1817) todetaan, Bolognan maakunnan maaperä soveltuu perunanviljelyyn, koska peruna viihtyy ”alavilla mailla, joilta vesi on jo poistunut ja joita tulvivat joet ovat korottaneet” – nämä ovat tyypillisiä ominaisuuksia Bolognan alueen raivatuille maille. Maaperässä ajan mittaan tapahtuneet muutokset ovat synnyttäneet tasankoja, jotka koostuvat Apenniineilta lähtevien ja vielä nykyisinkin virtaavien jokien ja purojen kuljettamista ja muodostamista keskikarkeista ja hienojakoisista paksuista tulvasedimenteistä, jotka vesi läpäisee helposti, joiden pH on emäksinen ja jotka sisältävät orgaanisia aineita ja runsaasti perunalle tärkeitä ravinteita, varsinkin kaliumia, fosforia ja typpeä. Nämä olosuhteet soveltuvat erityisen hyvin perunanviljelyyn ottaen huomioon, että perunan versojuuret eivät ulotu syvälle mutta muodostavat runsaan juuriston.
      Viittaukset historiaan ja kulttuuriin
      Perunanviljely yleistyi 1800-luvun alkuvuosina Bolognan alueella erityisesti agronomi Pietro Maria Bignamin ansiosta, joka tutustutti maanviljelijät siihen. Perunaa käytettiin tuolloin eläinten rehuna, mutta samaan aikaan se alkoi yleistyä myös väestön ruokapöydissä.
      Monet 1700-luvun lopun ja 1800-luvun oppineet kuvailivat perunan hyötyjä ja haittoja, mutta perunanviljelyyn alettiin panostaa aiempaa merkittävämmin erityisesti aiemmin mainitun Contrin teoksen, paavin lähettilään kardinaali Opizzonin kiertokirjeen (1817) ja Paolo Bennin laatiman käytännön viljelyä koskevan kuvauksen ansiosta.
      Lisäksi on mainittava 1800-luvun jälkipuoliskolla julkaistut Berti-Pichat'n ja Bignardin teokset, joissa käsitellään Bolognan alueen perunaa. Perunanviljely saavutti huippunsa 1900-luvulla, jolloin siitä tuli paikalliselle maaseutuväestölle tärkeä tulonlähde niin tasangoilla kuin kukkula- ja vuoristoseuduillakin. Perunan ympärille kehittyi oma tuotantoalansa samalla kun otettiin käyttöön uudenaikaisia säilytys- ja markkinointirakenteita, jotka soveltuivat kyseisen tuotteen tehokkaaseen hallinnointiin.

         Eritelmän julkaisutiedot

      Italian hallitus on aloittanut kansallisen vastaväitemenettelyn julkaisemalla 11.11.2011 Italian tasavallan virallisen lehden numerossa 263 SAN-tuotetta ”Patata di Bologna” koskevan muutoshakemuksen.
      Eritelmän täydellinen teksti on saatavissa internetosoitteesta:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      tai
      menemällä suoraan maa- ja metsätalousministeriön kotisivulle (www.politicheagricole.it) ja valitsemalla ensin ”Qualità e sicurezza (ylhäällä oikealla) ja sen jälkeen ”Disciplinari di Produzione all’esame dell’UE.


title: Komission täytäntöönpanoasetus (EU) 2016/1048, annettu 28 päivänä kesäkuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               29.6.2016

               FI

               Euroopan unionin virallinen lehti

               L 170/67

         KOMISSION TÄYTÄNTÖÖNPANOASETUS (EU) 2016/1048,
   annettu 28 päivänä kesäkuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä kesäkuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  143,9

                  ZZ

                  143,9

                  0709 93 10

                  TR

                  139,3

                  ZZ

                  139,3

                  0805 50 10

                  AR

                  165,0

                  CL

                  182,0

                  MA

                  174,9

                  UY

                  208,0

                  ZA

                  166,6

                  ZZ

                  179,3

                  0808 10 80

                  AR

                  128,2

                  BR

                  91,1

                  CL

                  133,7

                  CN

                  75,7

                  NZ

                  145,9

                  US

                  161,9

                  ZA

                  112,3

                  ZZ

                  121,3

                  0809 10 00

                  TR

                  224,3

                  ZA

                  254,4

                  ZZ

                  239,4

                  0809 29 00

                  TR

                  356,0

                  ZZ

                  356,0

                  0809 30 10 , 0809 30 90

                  TR

                  164,4

                  ZZ

                  164,4

                  0809 40 05

                  TR

                  148,6

                  ZZ

                  148,6

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Neuvoston täytäntöönpanoasetus (EU) N:o 949/2011, annettu 22 päivänä syyskuuta 2011 , tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi annetun asetuksen (EY) N:o 560/2005 täytäntöönpanosta

text:
               24.9.2011

               FI

               Euroopan unionin virallinen lehti

               L 247/1

         NEUVOSTON TÄYTÄNTÖÖNPANOASETUS (EU) N:o 949/2011,
   annettu 22 päivänä syyskuuta 2011,
   tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi annetun asetuksen (EY) N:o 560/2005 täytäntöönpanosta
   EUROOPAN UNIONIN NEUVOSTO, joka
   ottaa huomioon tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi 12 päivänä huhtikuuta 2005 annetun neuvoston asetuksen (EY) N:o 560/2005 (1) ja erityisesti sen 11 a artiklan 2 kohdan,
   sekä katsoo seuraavaa:

               (1)

               Neuvosto antoi 12 päivänä huhtikuuta 2005 asetuksen (EY) N:o 560/2005.

               (2)

               Ottaen huomioon Norsunluurannikon tapahtumat, asetuksen (EY) 560/2005 liitteessä IA olevaa luetteloa luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä, olisi muutettava.

               (3)

               Ottaen huomioon asian kiireellisyyden ja sen varmistamiseksi, että tässä asetuksessa säädetyt toimenpiteet ovat tehokkaita, tämän asetuksen olisi tultava voimaan välittömästi sen julkaisemisen jälkeen,

         ON HYVÄKSYNYT TÄMÄN ASETUKSEN:
   1 artikla
   Poistetaan tämän asetuksen liitteessä luetellut luonnolliset henkilöt asetuksen (EY) N:o 560/2005 liitteessä IA olevasta luettelosta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 95, 14.4.2005, s. 1.

      LIITE

         1 artiklassa tarkoitetut luonnolliset henkilöt

                  2.

                  Everstiluutnantti Nathanaël Ahouman Brouha

                  19.

                  Yao N’Dré

                  52.

                  Timothée Ahoua N’Guetta

                  53.

                  Jacques André Daligou Monoko

                  54.

                  Bruno Walé Ekpo

                  55.

                  Félix Tano Kouakou

                  56.

                  Hortense Kouassi Angoran

                  57.

                  Joséphine Suzanne Touré

                  79.

                  Luutnantti/majuri Hilaire Babri Gohourou

                  89.

                  Roland Dagher

                  105.

                  Zakaria Fellah

                  107.

                  Charles Kader Gore

                  109.

                  Kadio Morokro Mathieu


title: Komission täytäntöönpanoasetus (EU) N:o 626/2014, annettu 10 päivänä kesäkuuta 2014 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

text:
               13.6.2014

               FI

               Euroopan unionin virallinen lehti

               L 174/26

         KOMISSION TÄYTÄNTÖÖNPANOASETUS (EU) N:o 626/2014,
   annettu 10 päivänä kesäkuuta 2014,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.

               (2)

               On olemassa erilaisia näkemyksiä siitä, miten etyylialkoholia sisältävät seokset, joita käytetään raaka-aineena moottoriajoneuvojen polttoaineiden tuottamiseksi, olisi luokiteltava (CN-nimike 2207 ja 3824).

               (3)

               Oikeusvarmuuden vuoksi on näin ollen tarpeen selventää denaturoitua etyylialkoholia koskevan CN-alanimikkeen 2207 20 soveltamisalaa.

               (4)

               CN-alanimikkeen 2207 20 olisi katettava etyylialkoholi, jonka alkoholipitoisuus on vähintään 50 prosenttia, erityisesti etyylialkoholipohjaiset seokset, joita käytetään moottoriajoneuvojen polttoaineiden tuottamiseksi ja jotka on denaturoitu lisäämällä etyylialkoholiin tiettyjä aineita, jotta siitä tulisi peruuttamattomalla tavalla ihmisravinnoksi soveltumatonta.

               (5)

               Eurooppalainen standardi EN 15376, jonka otsikkona on ”Autoissa käytettävät polttoaineet — Etanoli bensiiniin sekoitettavana aineena — Vaatimukset ja koemenetelmät” ja jonka Euroopan standardointikomitea hyväksyi 24 päivänä joulukuuta 2010, edistää Euroopan unionin tavoitteita sellaisten vapaaehtoisten teknisten standardien avulla, jotka edistävät vapaata kauppaa ja sisämarkkinoiden toteuttamista. Sen kohdassa 4.3 on luettelo suositetuista denaturoimisaineista, joista ei ole haittaa ajoneuvojärjestelmille. Kyseisessä luettelossa mainitaan seuraavat aineet: standardin EN 228 mukainen moottoribensiini, etyyli-tert-butyylieetteri (ETBE), metyyli-tert-butyylieetteri (MTBE), tert-butyylialkoholi (TBA), 2-metyyli-1-propanoli (isobutanoli) ja 2-propanoli (isopropanoli). Yhtä tai useampaa näistä denaturointiaineista voidaan käyttää seoksessa, paitsi isobutanolia ja isopropanolia, jotka ovat helposti erotettavissa seoksesta, minkä vuoksi niitä on aina käytettävä yhdessä jonkin muun denaturointiaineen kanssa.

               (6)

               Sen vuoksi yhdistetyn nimikkeistön toisen osan 22 ryhmään olisi lisättävä uusi lisähuomautus, jotta yhdistetyn nimikkeistön yhdenmukainen tulkinta varmistettaisiin kaikkialla unionissa.

               (7)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Lisätään asetukseen (ETY) N:o 2658/87 liitteessä I olevan yhdistetyn nimikkeistön toisen osan 22 ryhmään 12 lisähuomautus seuraavasti:

                  ”12.

                  Alanimike 2207 20 kattaa etyylialkoholia sisältävät seokset, joita käytetään raaka-aineena moottoriajoneuvojen polttoaineiden tuottamiseksi ja joiden alkoholipitoisuus on vähintään 50 prosenttia ja jotka on denaturoitu yhdellä tai useammalla seuraavista aineista:

                              a)

                              moottoribensiini (standardin EN 228 mukainen);

                              b)

                              tert-butyylietyylieetteri (etyyli-tert-butyylieetteri, ETBE);

                              c)

                              metyyli-tert-butyylieetteri (MTBE);

                              d)

                              2-metyylipropan-2-oli (tert-butyylialkoholi, TBA);

                              e)

                              2-metyylipropan-1-oli (2-metyyli-1-propanoli, isobutanoli);

                              f)

                              propan-2-oli (isopropyylialkoholi, 2-propanoli, isopropanoli).

                        Ensimmäisen kohdan e ja f alakohdassa lueteltuja denaturointiaineita on käytettävä yhdessä ainakin yhden ensimmäisen kohdan a–d alakohdassa luetellun denaturointiaineen kanssa.”

   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä kesäkuuta 2014.

            Komission puolesta

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.


title: Komission täytäntöönpanoasetus (EU) N:o 486/2011, annettu 19 päivänä toukokuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.5.2011

               FI

               Euroopan unionin virallinen lehti

               L 133/8

         KOMISSION TÄYTÄNTÖÖNPANOASETUS (EU) N:o 486/2011,
   annettu 19 päivänä toukokuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21 päivänä joulukuuta 2007 annetun komission asetuksen (EY) N:o 1580/2007 (2) ja erityisesti sen 138 artiklan 1 kohdan,
   sekä katsoo seuraavaa:
   Asetuksessa (EY) N:o 1580/2007 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XV olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1580/2007 138 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 20 päivänä toukokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 350, 31.12.2007, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  JO

                  50,2

                  MA

                  40,7

                  TN

                  91,1

                  TR

                  73,2

                  ZZ

                  63,8

                  0707 00 05

                  TR

                  108,9

                  ZZ

                  108,9

                  0709 90 70

                  MA

                  86,8

                  TR

                  118,7

                  ZZ

                  102,8

                  0709 90 80

                  EC

                  27,0

                  ZZ

                  27,0

                  0805 10 20

                  EG

                  58,6

                  IL

                  55,4

                  MA

                  46,2

                  TR

                  74,4

                  ZZ

                  58,7

                  0805 50 10

                  AR

                  72,2

                  TR

                  69,4

                  ZA

                  91,9

                  ZZ

                  77,8

                  0808 10 80

                  AR

                  94,1

                  BR

                  69,2

                  CA

                  108,5

                  CL

                  86,7

                  CN

                  112,1

                  NZ

                  112,4

                  US

                  151,2

                  UY

                  60,0

                  ZA

                  79,7

                  ZZ

                  97,1

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 456/2011, annettu 11 päivänä toukokuuta 2011 , asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               12.5.2011

               FI

               Euroopan unionin virallinen lehti

               L 123/70

         KOMISSION TÄYTÄNTÖÖNPANOASETUS (EU) N:o 456/2011,
   annettu 11 päivänä toukokuuta 2011,
   asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä vilja-alan tuontitullien osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2010/11 on vahvistettu komission asetuksessa (EU) N:o 867/2010 (3). Kyseiset hinnat ja tullien määrät on viimeksi muutettu komission asetuksella (EU) N:o 438/2011 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksessa (EY) N:o 951/2006 säädettyjen sääntöjen mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden asetuksessa (EU) N:o 867/2010 markkinointivuodeksi 2010/11 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan 12 päivänä toukokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 259, 1.10.2010, s. 3.

      (4)  EUVL L 118, 6.5.2011, s. 6.

      LIITE

         Valkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 12 päivästä toukokuuta 2011

                  (EUR)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 11 10 (1)

                  43,09

                  0,00

                  1701 11 90 (1)

                  43,09

                  1,98

                  1701 12 10 (1)

                  43,09

                  0,00

                  1701 12 90 (1)

                  43,09

                  1,68

                  1701 91 00 (2)

                  42,65

                  4,67

                  1701 99 10 (2)

                  42,65

                  1,54

                  1701 99 90 (2)

                  42,65

                  1,54

                  1702 90 95 (3)

                  0,43

                  0,26

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.


title: Neuvoston täytäntöönpanoasetus (EU) 2017/199, annettu 6 päivänä helmikuuta 2017, tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 9 artiklan 5 kohdan täytäntöönpanosta

text:
               7.2.2017

               FI

               Euroopan unionin virallinen lehti

               L 32/1

         NEUVOSTON TÄYTÄNTÖÖNPANOASETUS (EU) 2017/199,
   annettu 6 päivänä helmikuuta 2017,
   tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 9 artiklan 5 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18 päivänä heinäkuuta 2005 annetun neuvoston asetuksen (EY) N:o 1183/2005 (1) ja erityisesti sen 9 artiklan 5 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 18 päivänä heinäkuuta 2005 asetuksen (EY) N:o 1183/2005.

               (2)

               Yhdistyneiden kansakuntien turvallisuusneuvoston päätöslauselman 1533 (2004) nojalla perustettu Yhdistyneiden kansakuntien turvallisuusneuvoston komitea saattoi 13 ja 19 päivänä lokakuuta 2016 ajan tasalle tunnistetiedot 21 sellaisen henkilön ja yhden sellaisen yhteisön osalta, joihin kohdistetaan rajoittavia toimenpiteitä.

               (3)

               Asetuksen (EY) N:o 1183/2005 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1183/2005 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä helmikuuta 2017.

            Neuvoston puolesta

            Puheenjohtaja

         F. MOGHERINI

      (1)  EUVL L 193, 23.7.2005, s. 1.

      LIITE
      Korvataan alla lueteltuja henkilöitä ja yhteisöjä koskevat merkinnät seuraavilla merkinnöillä:

         ”a)   luettelo 2 ja 2 a artiklassa tarkoitetuista henkilöistä
         1.   Eric BADEGE

         Syntymäaika: 1971.
         Kansallisuus: kongolainen.
         YK merkinnyt luetteloon: 31. joulukuuta 2012.
         Osoite: Ruanda (alkuvuodesta 2016)
         Muita tietoja: hän pakeni Ruandaan maaliskuussa 2013 ja asui siellä edelleen alkuvuonna 2016.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Eric Badege oli everstiluutnantti ja M23-liikkeen yhteyshenkilö Masisissa, ja hän johti eräitä operaatioita, joilla horjutettiin vakautta osissa Masisin aluetta Pohjois-Kivun maakunnassa. M23-liikkeen sotilaskomentajana Badege oli vastuussa vakavista loukkauksista, joissa lapsia ja naisia otettiin kohteiksi aseellisissa selkkauksissa. Vuoden 2012 toukokuun jälkeen Raia Mutomboki surmasi M23-liikkeen alaisuudessa satoja siviilejä koordinoitujen hyökkäysten sarjassa. Elokuussa 2012 Badege teki yhteishyökkäyksiä, joissa surmattiin siviilejä umpimähkään. Badege ja eversti Makoma Semivumbi Jacques toteuttivat yhdessä nämä hyökkäykset. M23-liikkeen entiset sotilaat väittävät, että kyseisen liikkeen johtajat teloittivat summittaisesti kymmeniä lapsia, jotka yrittivät paeta sen jälkeen, kun heidät oli värvätty M23-liikkeen lapsisotilaiksi.
         Human Rights Watchin 11. syyskuuta 2012 julkaiseman raportin mukaan 18-vuotias ruandalainen mies, joka oli paennut sen jälkeen kun hänet oli väkivalloin värvätty Ruandassa, kertoi Human Rights Watchille, että hän oli ollut M23-yksikköönsä kuuluneen, kesäkuussa pakoa yrittäneen 16-vuotiaan pojan teloituksen silminnäkijänä. M23-liikkeen sotilaat vangitsivat pojan ja hakkasivat hänet kuoliaaksi muiden alokkaiden nähden. Pojan surmaamismääräyksen antaneen M23-komentajan väitetään tämän jälkeen selittäneen muille alokkaille pojan surmaamisen syyksi seuraavaa: ”Hän halusi jättää meidät”. Raportissa todetaan lisäksi, että tapauksen todistajat väittivät, että ainakin 33 alokasta ja muuta M23-liikkeen sotilasta teloitettiin summittaisesti, kun he yrittivät paeta. Osa sidottiin ja ammuttiin muiden alokkaiden nähden esimerkkinä rangaistuksesta, jonka he voisivat saada. Yksi nuori alokas kertoi Human Rights Watchille seuraavaa: ”Kun olimme M23-liikkeen riveissä, he sanoivat, että [meillä on vara valita] ja voisimme jäädä heidän riveihinsä tai voisimme kuolla. Monet yrittivät paeta. Jotkut löydettiin ja surmattiin sitten välittömästi”.
         Badege pakeni Ruandaan maaliskuussa 2013 ja asui siellä edelleen alkuvuonna 2016.
         2.   Frank Kakolele BWAMBALE

         (alias: a) FRANK KAKORERE, b) FRANK KAKORERE BWAMBALE ja c) AIGLE BLANC)
         Nimitys: FARDC:n kenraali.
         Kansallisuus: kongolainen.
         YK merkinnyt luetteloon: 1. marraskuuta 2005.
         Osoite: Kinshasa, Kongon demokraattinen tasavalta (kesäkuusta 2016)
         Muita tietoja: Erosi CNDP:stä tammikuussa 2008. Asunut Kinshasassa kesäkuusta 2011. Vuodesta 2010 lähtien Kakolele osallistui toimiin, jotka ilmeisesti toteutettiin Kongon demokraattisen tasavallan hallituksen vakautus- ja jälleenrakennusohjelman ”Programme de Stabilisation et Reconstruction des Zones Sortant des Conflits Armés” (STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011. Kongon demokraattisen tasavallan viranomaiset pidättivät hänet joulukuussa 2013 Benissä, Pohjois-Kivun maakunnassa, aseistariisunta-, demobilisaatio- ja sopeuttamisprosessin väitetyn estämisen vuoksi. Hän jätti Kongon demokraattisen tasavallan ja asui jonkin aikaa Keniassa, kunnes Kongon demokraattisen tasavallan hallitus kutsui hänet takaisin avustamaan Benin alueen tilanteen kanssa. Hänet pidätettiin lokakuussa 2015 Mambasan alueella sillä perusteella, että hänen väitettiin kannattavan erästä Mai Mai -ryhmää, mutta häntä vastaan ei nostettu syytettä. Kesäkuusta 2016 lähtien hän on asunut Kinshasassa.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Frank Kakolele Bwambale oli RCD-ML:n johtaja, joka vaikutti RCD-ML:n politiikkaan ja johti sen joukkojen toimia. RCD-ML on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on syyllistynyt laittomaan asekauppaan asevientikiellon vastaisesti. Hän erosi CNDP:stä tammikuussa 2008. Vuodesta 2010 lähtien Kakolele osallistui toimiin, jotka ilmeisesti toteutettiin Kongon demokraattisen tasavallan hallituksen vakautus- ja jälleenrakennusohjelman ”Programme de Stabilisation et Reconstruction des Zones Sortant des Conflits Armés” (STAREC) nimissä, mukaan lukien osallistuminen STARECin valtuuskunnan vierailuun Gomassa ja Benissä maaliskuussa 2011.
         Hän jätti Kongon demokraattisen tasavallan ja asui jonkin aikaa Keniassa, kunnes Kongon demokraattisen tasavallan hallitus kutsui hänet takaisin avustamaan Benin alueen tilanteen kanssa. Hänet pidätettiin lokakuussa 2015 lähellä Mambasaa sillä perusteella, että hänen väitettiin kannattavan erästä Mai Mai -ryhmää, mutta häntä vastaan ei nostettu syytettä. Kakolele on asunut Kinshasassa kesäkuusta 2016 lähtien.
         3.   Gaston IYAMUREMYE

         (alias: a) Byiringiro Victor Rumuli, b) Victor Rumuri, c) Michel Byiringiro ja d) Rumuli)
         Asema: a) FDLR:n väliaikainen johtaja, b) FDLR-FOCAn ensimmäinen varajohtaja ja c) FDLR-FOCAn kenraalimajuri
         Osoite: Pohjois-Kivun maakunta, Kongon demokraattinen tasavalta (kesäkuusta 2016)
         Syntymäaika: 1948.
         Syntymäpaikka: a) Musanzen alue, pohjoinen maakunta, Ruanda, b) Ruhengeri, Ruanda.
         Kansallisuus: ruandalainen.
         YK merkinnyt luetteloon: 1. joulukuuta 2010.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Gaston Iyamuremye on FDLR:n ensimmäinen varajohtaja ja väliaikainen johtaja. Hän on FDLR:n aseellisen siiven FOCAn kenraalimajuri. Kesäkuussa 2016 Iyamuremye oli Pohjois-Kivun maakunnassa, Kongon demokraattisessa tasavallassa.
         4.   Innocent KAINA

         (alias: a) Colonel Innocent KAINA, b) India Queen)
         Asema: M23-liikkeen entinen apulaiskomentaja
         Osoite: Uganda (alkuvuodesta 2016)
         Syntymäaika: marraskuu 1973
         Syntymäpaikka: Bunagana, Rutshurun alue, Kongon demokraattinen tasavalta.
         YK merkinnyt luetteloon: 30. marraskuuta 2012.
         Muita tietoja: Kainasta tuli M23-liikkeen apulaiskomentaja Bosco Tagandan ryhmittymän paettua Ruandaan maaliskuussa 2013. Pakeni Ugandaan marraskuussa 2013. On Ugandassa alkuvuodesta 2016 lähtien.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Innocent Kaina oli M23-liikkeen (Mouvement du 23 Mars) sektorin komentaja ja myöhemmin apulaiskomentaja. Hän oli vastuussa vakavista kansainvälisen oikeuden ja ihmisoikeuksien loukkauksista ja syyllistyi myös niihin. Heinäkuussa 2007 Kinshasan varuskunnan sotarikostuomioistuin (Garrison Military Tribunal) totesi Kainan olevan vastuussa Iturin alueella toukokuun 2003 ja joulukuun 2005 välisenä aikana tapahtuneista rikoksista ihmisyyttä vastaan. Hänet vapautettiin vuonna 2009 osana Kongon hallituksen ja CNDP:n välistä rauhansopimusta. Vuonna 2009 hän syyllistyi FARDC:n puitteissa teloituksiin, kaappauksiin ja vammauttamisiin Masisin alueella. Komentajana kenraali Tagandan alaisuudessa hän aloitti entisen CNDP:n kapinan Rutshurun alueella huhtikuussa 2012. Hän takasi kapinallisten turvallisuuden Masisin ulkopuolella. Vuoden 2012 toukokuun ja elokuun välillä hän johti yli 150 lapsen värväystä ja koulutusta M23-kapinaa varten ja ampui pakoon yrittäneet pojat. Heinäkuussa 2012 hän matkusti Berundaan ja Deghoon M23-liikkeen mobilisointi- ja värväystoimintaa varten. Kaina pakeni Ugandaan marraskuussa 2013 ja asui siellä edelleen alkuvuonna 2016.
         6.   Germain KATANGA

         Kansallisuus: kongolainen.
         Syntymäaika: 28. huhtikuuta 1978
         Syntymäpaikka: Mambasa, Iturin maakunta, Kongon demokraattinen tasavalta
         Osoite: Kongon demokraattinen tasavalta (vankilassa)
         YK merkinnyt luetteloon: 1. marraskuuta 2005.
         Muita tietoja: Katanga nimitettiin FARDC:n kenraaliksi joulukuussa 2004. Kongon demokraattisen tasavallan hallitus luovutti hänet Kansainväliselle rikostuomioistuimelle 18. lokakuuta 2007. Kansainvälinen rikostuomioistuin tuomitsi Katangan 23. toukokuuta 2014 12 vuodeksi vankeuteen sotarikoksista ja rikoksista ihmisyyttä vastaan mutta Kansainvälisen rikostuomioistuimen valitusjaosto lievensi hänen tuomiotaan ja määräsi, että sen olisi päätyttävä 18. tammikuuta 2016. Vaikka hän oli oikeudenkäyntinsä ajan pidätettynä Alankomaissa, Katanga siirrettiin joulukuussa 2015 Kongon demokraattisessa tasavallassa sijaitsevaan vankilaan, ja hänet asetettiin syytteeseen muista Iturissa aiemmin tehdyistä rikoksista.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Germain Katanga oli FRPI:n komentaja. Hän sekaantui aseiden siirtoihin asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003. Hänet nimitettiin FARDC:n kenraaliksi joulukuussa 2004. Kongon demokraattisen tasavallan hallitus luovutti hänet Kansainväliselle rikostuomioistuimelle 18. lokakuuta 2007. Kansainvälinen rikostuomioistuin tuomitsi Katangan 23. toukokuuta 2014 12 vuodeksi vankeuteen sotarikoksista ja rikoksista ihmisyyttä vastaan mutta Kansainvälisen rikostuomioistuimen valitusjaosto lievensi hänen tuomiotaan ja määräsi, että sen olisi päätyttävä 18. tammikuuta 2016. Vaikka hän oli oikeudenkäyntinsä ajan pidätettynä Alankomaissa, Katanga siirrettiin joulukuussa 2015 Kongon demokraattisessa tasavallassa sijaitsevaan vankilaan, ja hänet asetettiin syytteeseen Iturissa aiemmin tehdyistä rikoksista.
         7.   Thomas LUBANGA

         Syntymäpaikka: Ituri, Kongon demokraattinen tasavalta.
         Kansallisuus: kongolainen.
         Osoite: Kongon demokraattinen tasavalta (vankilassa)
         YK merkinnyt luetteloon: 1. marraskuuta 2005.
         Muita tietoja: Lubanga pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin. Luovutettiin Kansainväliselle rikostuomioistuimelle 17. maaliskuuta 2006. Kansainvälinen rikostuomioistuin tuomitsi hänet maaliskuussa 2012 14 vuoden vankeusrangaistukseen. Muutoksenhaussa 1. joulukuuta 2014 Kansainvälisen rikostuomioistuimen tuomarit pitivät voimassa Lubangan tuomion ja rangaistuksen. Hänet siirrettiin 19. joulukuuta 2015 Kongon demokraattisessa tasavallassa sijaitsevaan vankilaan suorittamaan vankeusrangaistuksensa.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Thomas Lubanga oli UPC/L:n johtaja; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003. Hänet pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin, ja Kongon demokraattinen tasavallan viranomaiset luovuttivat hänet Kansainväliselle rikostuomioistuimelle 17. maaliskuuta 2006. Kansainvälinen rikostuomioistuin tuomitsi hänet maaliskuussa 2012 14 vuoden vankeusrangaistukseen. Muutoksenhaussa 1. joulukuuta 2014 Kansainvälisen rikostuomioistuimen tuomarit pitivät voimassa Lubangan tuomion ja rangaistuksen. Hänet siirrettiin 19. joulukuuta 2015 Kongon demokraattisessa tasavallassa sijaitsevaan vankilaan suorittamaan vankeusrangaistuksensa.
         9.   Khawa Panga MANDRO

         (alias: a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Mandro Panga Kahwa, f) Yves Khawa Panga Mandro, g) Chief Kahwa ja h) Kawa)
         Syntymäaika: 20. elokuuta 1973.
         Syntymäpaikka: Bunia, Kongon demokraattinen tasavalta.
         Osoite: Uganda (toukokuusta 2016)
         Kansallisuus: kongolainen.
         YK merkinnyt luetteloon: 1. marraskuuta 2005.
         Muita tietoja: Toimitettiin vankilaan Buniassa huhtikuussa 2005 Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005; Kisanganin muutoksenhakutuomioistuin vapautti hänet syytteistä, ja hänet siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta. Kisanganissa toimiva Kongon demokraattisen tasavallan sotaoikeus tuomitsi Mandron elokuussa 2014 yhdeksän vuoden vankeusrangaistukseen sotarikoksista ja rikoksista ihmisyyttä vastaan sekä määräsi hänet maksamaan uhreilleen noin 85 000 dollaria. Hän suoritti vankeusrangaistuksensa ja on asunut Ugandassa toukokuusta 2016 lähtien.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Khawa Panga Mandro oli PUSICin johtaja; PUSIC on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä vuosina 2001 ja 2002. Hänet toimitettiin vankilaan Buniassa huhtikuussa 2005 Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005; Kisanganin muutoksenhakutuomioistuin vapautti hänet syytteistä, ja hänet siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta. Kisanganissa toimiva Kongon demokraattisen tasavallan sotaoikeus tuomitsi Mandron elokuussa 2014 yhdeksän vuoden vankeusrangaistukseen sotarikoksista ja rikoksista ihmisyyttä vastaan ja määräsi hänet maksamaan uhreilleen noin 85 000 dollaria. Hän suoritti vankeusrangaistuksensa ja on asunut Ugandassa toukokuusta 2016 lähtien.
         10.   Callixte MBARUSHIMANA

         Asema: FDLR:n pääsihteeri
         Syntymäaika: 24. heinäkuuta 1963.
         Syntymäpaikka: Ndusu/Ruhengeri, pohjoinen maakunta, Ruanda.
         Kansallisuus: ruandalainen.
         YK merkinnyt luetteloon: 3. maaliskuuta 2009.
         Muita tietoja: Pidätettiin Pariisissa 3. lokakuuta 2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25. tammikuuta 2011. Kansainvälinen rikostuomioistuin vapautti hänet loppuvuonna 2011. Valittiin 29. marraskuuta 2014 FDLR:n pääsihteeriksi viiden vuoden kaudeksi.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Callixte Mbarushimana oli pidätykseensä saakka FDLR:n pääsihteeri ja FDLR:n ylimmän sotilasjohdon varajohtaja. Kongon demokraattisessa tasavallassa toimivan ulkomaisen aseellisen ryhmän poliittisena johtajana ja sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitetun taistelijoiden aseistariisunnan, vapaaehtoisen kotiuttamisen ja uudelleensijoittamisen. Pidätettiin Pariisissa 3. lokakuuta 2010 Kansainvälisen rikostuomioistuimen pidätysmääräyksen nojalla syytettynä FDLR:n joukkojen Kivussa vuonna 2009 tekemistä sotarikoksista ja rikoksista ihmisyyttä vastaan. Siirrettiin Haagiin 25. tammikuuta 2011, mutta vapautettiin loppuvuonna 2011. Hänet valittiin 29. marraskuuta 2014 uudelleen FDLR:n pääsihteeriksi viiden vuoden kaudeksi.
         12.   Sylvestre MUDACUMURA

         (alias: a) Mupenzi Bernard, b) General Major Mupenzi, c) General Mudacumura, d) Pharaoh ja e) Radja)
         Asema: a) FDLR-FOCAn komentaja, b) FDLR-FOCAn kenraaliluutnantti
         Syntymäaika: 1954
         Syntymäpaikka: Cellule Ferege, Gatumban sektori, Kibiliran kunta, Gisenyin prefektuuri, Ruanda
         Osoite: Pohjois-Kivun maakunta, Kongon demokraattinen tasavalta (kesäkuusta 2016)
         Kansallisuus: ruandalainen.
         YK merkinnyt luetteloon: 1. marraskuuta 2005.
         Muita tietoja: Kansainvälinen rikostuomioistuin antoi 12. heinäkuuta 2012 Mudacumuraa koskevan pidätysmääräyksen, jossa on yhdeksän sotarikoksia koskevaa syytekohtaa, mukaan lukien hyökkäykset siviilejä vastaan, murha, silpominen, julma kohtelu, raiskaus, kidutus, omaisuuden tuhoaminen, ryöstely sekä henkilön kunniaan kohdistuva rikos, joihin hänen väitetään syyllistyneen Kongon demokraattisessa tasavallassa vuosina 2009 ja 2010.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Sylvestre Mudacumura on FDLR:n aseellisen siiven FOCAn komentaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Mudacumura (tai hänen alaisensa) oli puhelimitse yhteydessä FDLR:n johtajaan Murwanashyakaan Saksassa myös Busurungin joukkomurhan aikaan toukokuussa 2009 ja sotilaskomentajaan majuri Guillaumeen Umoja Wetu- ja Kimia II -operaatioiden aikana vuonna 2009. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa 27 tapauksesta, joissa hänen johtamansa joukot värväsivät ja käyttivät lapsia Pohjois-Kivussa vuosina 2002–2007. Vuoden 2016 puolivälissä Mudacumura oli Kongon demokraattisessa tasavallassa Pohjois-Kivun maakunnassa edelleen FDLR:n aseellisen siiven ylimpänä komentajana kenraaliluutnantin asemassa.
         14.   Leopold MUJYAMBERE

         (alias: a) Musenyeri b) Achille c) Frere Petrus Ibrahim)
         Asema: a) FDLR-FOCAn esikuntapäällikkö, b) FDLR-FOCAn väliaikainen apulaiskomentaja
         Osoite: Kinshasa, Kongon demokraattinen tasavalta (kesäkuusta 2016)
         Syntymäaika: a) 17. maaliskuuta 1962, b) noin 1966.
         Syntymäpaikka: Kigali, Ruanda.
         Kansallisuus: ruandalainen.
         YK merkinnyt luetteloon: 3. maaliskuuta 2009.
         Muita tietoja: Hänestä tuli FDLR-FOCAn virkaatekevä apulaiskomentaja vuonna 2014. Kongon turvallisuuspalvelu vangitsi hänet Gomassa Kongon demokraattisessa tasavallassa toukokuun 2016 alussa ja siirsi Kinshasaan.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Leopold Mujyambere oli FDLR:n aseellisen siiven FOCAn toisen divisioonan komentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCAlta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti.
         Kesäkuussa 2011 hän oli FOCAn Etelä-Kivun operatiivisen sektorin (niin kutsuttu Amazon) komentaja. Myöhemmin hänet ylennettiin FOCAn esikuntapäälliköksi ja sen jälkeen virkaatekeväksi apulaiskomentajaksi vuonna 2014. Kongon turvallisuuspalvelu vangitsi hänet Gomassa Kongon demokraattisessa tasavallassa toukokuun 2016 alussa ja siirsi Kinshasaan.
         15.   Jamil MUKULU

         (alias: a) Steven Alirabaki, b) David Kyagulanyi, c) Musezi Talengelanimiro, d) Mzee Tutu, e) Abdullah Junjuaka, f) Alilabaki Kyagulanyi, g) Hussein Muhammad, h) Nicolas Luumu, i) Julius Elius Mashauri, j) David Amos Mazengo, k) Professor Musharaf, l) Talengelanimiro)
         Asema: a) Allied Democratic Forces (ADF) -ryhmän johtaja, b) Allied Democratic Forces -ryhmän komentaja.
         Osoite: tiettävästi vankilassa Ugandassa (syyskuusta 2016)
         Syntymäaika: a) 1965, b) 1. tammikuuta 1964.
         Syntymäpaikka: Ntoken kylä, Ntenjerun hallintoalue, Kayungan alue, Uganda.
         Kansallisuus: ugandalainen.
         YK merkinnyt luetteloon: 12. lokakuuta 2011.
         Muita tietoja: Pidätetty huhtikuussa 2015 Tansaniassa ja karkotettu Ugandaan heinäkuussa 2015. Mukulu on syyskuusta 2016 lähtien tiettävästi ollut poliisivankilassa odottamassa oikeudenkäyntiään Ugandan lain mukaisista sotarikoksista ja Geneven yleissopimuksen vakavista rikkomisista.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Julkisten lähteiden ja virallisten raporttien, muun muassa Kongon demokraattista tasavaltaa käsittelevän YK:n pakotekomitean asiantuntijaryhmän raporttien, mukaan Jamil Mukulu on ADF-ryhmän sotilasjohtaja; ADF on ulkomainen, Kongon demokraattisessa tasavallassa toimiva aseellinen ryhmä, joka estää päätöslauselman 1857 (2008) 4 kohdan b alakohdassa tarkoitettua ADF-ryhmän taistelijoiden aseistariisuntaa, kotiuttamista ja vapaaehtoista uudelleensijoittamista. Kongon demokraattista tasavaltaa käsittelevä YK:n pakotekomitean asiantuntijaryhmä raportoi, että Jamil Mukulu toimitti materiaalista tukea ja henkilöresursseja ADF:lle, joka on Kongon demokraattisen tasavallan alueella toimiva aseellinen ryhmä. Useiden tietolähteiden, muun muassa Kongon demokraattista tasavaltaa käsittelevän YK:n pakotekomitean asiantuntijaryhmän raporttien, mukaan Jamil Mukulu on hankkinut rahoitusta ja vaikuttanut ADF:n politiikkaan sekä ollut suoraan vastuussa ADF:n joukkojen johtamisjärjestelystä, erityisesti kansainvälisiin terroristiverkkoihin pidettyjen yhteyksien valvonnasta.
         16.   Ignace MURWANASHYAKA

         (alias: Dr. Ignace)
         Arvonimi: Dr.
         Asema: FDLR:n johtaja
         Osoite: Saksa (vankilassa)
         Syntymäaika: 14. toukokuuta 1963.
         Syntymäpaikka: a) Butera, Ruanda, b) Ngoma, Butare, Ruanda.
         Kansallisuus: ruandalainen.
         YK merkinnyt luetteloon: 1. marraskuuta 2005.
         Muita tietoja: Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen ja sotarikoksissa avustamiseen. Hänet tuomittiin 13 vuoden vankeusrangaistukseen ja hän on ollut Saksassa vankilassa kesäkuusta 2016 lähtien. Hänet valittiin 29. marraskuuta 2014 uudelleen FDLR:n johtajaksi viiden vuoden kaudeksi.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Ignace Murwanashyaka on FDLR:n johtaja, joka vaikuttaa FDLR:n joukkojen politiikkaan; FDLR on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Hän oli puhelimitse yhteydessä FDLR:n sotilaskomentajiin kentällä (myös Busurungin joukkomurhan aikaan toukokuussa 2009); hän antoi sotilaskäskyjä ylimmälle sotilasjohdolle; hän osallistui FDLR:n yksiköille tarkoitettujen aseiden ja ampumatarvikkeiden siirtojen koordinointiin ja käyttöä koskevien erityisohjeiden välittämiseen eteenpäin; ja hän hallinnoi suuria rahamääriä, jotka oli saatu FDLR:n hallinnassa olevien alueiden luonnonvarojen laittomasta myynnistä. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hänellä oli FDLR:n johtajana ja sotilaskomentajana komentovastuu, kun FDLR värväsi ja käytti lapsia Kongon itäosissa. Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen ja sotarikoksissa avustamiseen. Hänet tuomittiin 13 vuoden vankeusrangaistukseen ja hän on ollut Saksassa vankilassa kesäkuusta 2016 lähtien. Hänet valittiin 29. marraskuuta 2014 uudelleen FDLR:n johtajaksi viiden vuoden kaudeksi.
         17.   Straton MUSONI

         (alias: IO Musoni)
         Asema: FDLR:n entinen varajohtaja
         Syntymäaika: a) 6. huhtikuuta 1961, b) 4. kesäkuuta 1961.
         Syntymäpaikka: Mugambazi, Kigali, Ruanda.
         Kansallisuus: ruandalainen.
         YK merkinnyt luetteloon: 29. maaliskuuta 2007.
         Muita tietoja: Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen, ja hänet tuomittiin 8 vuoden vankeusrangaistukseen. Musoni vapautettiin vankilasta heti oikeudenkäynnin jälkeen, koska hän oli suorittanut yli viisi vuotta tuomiostaan.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Straton Musoni oli FDLR:n varajohtaja; FDLR on Kongon demokraattisessa tasavallassa toimiva ulkomainen aseellinen ryhmä. Hän esti päätöslauselman 1649 (2005) vastaisesti kyseisiin ryhmiin kuuluvien taistelijoiden aseistariisuntaa ja vapaaehtoista kotiuttamista tai uudelleensijoittamista. Saksan viranomaiset pidättivät hänet 17. marraskuuta 2009, ja saksalainen tuomioistuin totesi hänet 28. syyskuuta 2015 syylliseksi ulkomaisen terroristiryhmän johtoasemassa toimimiseen, ja hänet tuomittiin 8 vuoden vankeusrangaistukseen. Hänet vapautettiin vankilasta heti oikeudenkäynnin jälkeen, koska hän oli suorittanut yli viisi vuotta tuomiostaan.
         18.   Jules MUTEBUTSI

         (alias: a) Jules Mutebusi, b) Jules Mutebuzi, c) Colonel Mutebutsi)
         Syntymäaika: 1964.
         Syntymäpaikka: Minembwe, Etelä-Kivu, Kongon demokraattinen tasavalta.
         Kansallisuus: kongolainen.
         YK merkinnyt luetteloon: 1. marraskuuta 2005.
         Muita tietoja: Entinen FARDC:n apulaiskomentaja 10. sotilasalueella; erotettiin huhtikuussa 2004 kurinpitorikkomusten vuoksi. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Tiettävästi kuollut Kigalissa 9. toukokuuta 2014.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Jules Mutebutsi liittyi yhteen entisestä RCD-G:stä eronneiden joukkojen kanssa vallatakseen Bukavun kaupungin väkivalloin toukokuussa 2004. Hän oli sekaantunut aseiden vastaanottamiseen FARDC:n organisaation ulkopuolelta ja tarvikkeiden toimittamiseen päätöslauselman 1493 (2003) 20 kohdassa tarkoitetuille aseellisille ryhmille ja puolisotilaallisille joukoille asevientikiellon vastaisesti. Hän oli FARDC:n apulaiskomentaja 10. sotilasalueella huhtikuuhun 2004 saakka, jolloin hänet erotettiin kurinpitorikkomusten vuoksi. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Hän on tiettävästi kuollut Kigalissa 9. toukokuuta 2014.
         20.   Mathieu Chui NGUDJOLO

         (alias: Cui Ngudjolo)
         Kansallisuus: kongolainen.
         Osoite: Kongon demokraattinen tasavalta
         Syntymäaika: 8. lokakuuta 1970
         Syntymäpaikka: Bunia, Iturin maakunta, Kongon demokraattinen tasavalta
         YK merkinnyt luetteloon: 1. marraskuuta 2005.
         Muita tietoja: MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008. Kansainvälinen rikostuomioistuin vapautti hänet kaikista syytteistä joulukuussa 2012, ja valitusjaosto piti tämän päätöksen voimassa 27. helmikuuta 2015. Ngudjolo haki turvapaikkaa Alankomaista mutta hakemus evättiin. Hänet karkotettiin Kongon demokraattiseen tasavaltaan 11. toukokuuta 2015.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Mathieu Chui Ngudjolo oli FRPI:n esikuntapäällikkö, joka vaikutti FRPI:n politiikkaan ja johti sen joukkojen toimia; FRPI on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on syyllistynyt laittomaan asekauppaan asevientikiellon vastaisesti. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa alle 15-vuotiaiden lasten värväyksestä ja käytöstä Iturissa vuonna 2006. MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008. Kansainvälinen rikostuomioistuin vapautti hänet kaikista syytteistä joulukuussa 2012, ja valitusjaosto piti tämän päätöksen voimassa 27. helmikuuta 2015. Ngudjolo haki turvapaikkaa Alankomaista mutta hakemus evättiin. Hänet karkotettiin Kongon demokraattiseen tasavaltaan 11. toukokuuta 2015.
         21.   Floribert Ngabu NJABU

            (alias: a) Floribert Njabu Ngabu, b) Floribert Ndjabu, c) Floribert Ngabu Ndjabu)
         Kansallisuus: kongolainen, Kongon demokraattisen tasavallan passin numero OB 0243318
         Syntymäaika: 23. toukokuuta 1971
         YK merkinnyt luetteloon: 1. marraskuuta 2005.
         Muita tietoja: Kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. Siirretty Haagiin 27. maaliskuuta 2011 todistamaan Germain Katangan ja Mathieu Ngudjolon oikeudenkäynneissä Kansainvälisessä rikostuomioistuimessa. Haki turvapaikkaa Alankomaista toukokuussa 2011. Alankomaalainen tuomioistuin hylkäsi Njabun turvapaikkahakemuksen lokakuussa 2012. Hänet karkotettiin heinäkuussa 2014 Alankomaista Kongon demokraattiseen tasavaltaan, jossa hänen pidätettiin.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         FNI:n johtaja; FNI on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin. Siirretty Haagiin 27. maaliskuuta 2011 todistamaan Germain Katangan ja Mathieu Ngudjolon oikeudenkäynneissä Kansainvälisessä rikostuomioistuimessa. Haki turvapaikkaa Alankomaista toukokuussa 2011. Alankomaalainen tuomioistuin hylkäsi Njabun turvapaikkahakemuksen lokakuussa 2012; päätökseen on haettu muutosta.
         23.   Felicien NSANZUBUKIRE

         (alias: Fred Irakeza)
         Asema: a) FDLR-FOCAn alasektorin komentaja, b) FDLR-FOCAn eversti
         Osoite: Etelä-Kivun maakunta, Kongon demokraattinen tasavalta (kesäkuusta 2016).
         Syntymäaika: 1967.
         Syntymäpaikka: a) Murama, Kigali, Ruanda, b) Rubungo, Kigali, Ruanda, c) Kinyinya, Kigali, Ruanda.
         Kansallisuus: ruandalainen.
         YK merkinnyt luetteloon: 1. joulukuuta 2010.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Felicien Nsanzubukire valvoi ja koordinoi ainakin marraskuun 2008 ja huhtikuun 2009 välisenä aikana ampuma-aseiden ja -tarvikkeiden laitonta kauppaa Tansanian yhdistyneestä tasavallasta Tanganjika-järven kautta Uviran ja Fizin alueella Etelä-Kivussa toimiville FDLR:n yksiköille. Tammikuusta 2016 lähtien Nsanzubukire oli FDLR-FOCAn alasektorin komentaja Etelä-Kivun maakunnassa, ja hänen sotilasarvonsa oli eversti.
         24.   Pacifique NTAWUNGUKA

            (alias: a) Pacifique Ntawungula, b) Colonel Omega, c) Nzeri, d) Israel)
         Asema: a) FDLR-FOCAn ”SONOKI”-sektorin komentaja, b) FDLR-FOCAn prikaatinkenraali
         Osoite: Rutshuru, Pohjois-Kivu, Kongon demokraattinen tasavalta (kesäkuusta 2016).
         Syntymäaika: a) 1. tammikuuta 1964, b) noin 1964.
         Syntymäpaikka: Gaseke, Gisenyin maakunta, Ruanda.
         Kansallisuus: ruandalainen.
         YK merkinnyt luetteloon: 3. maaliskuuta 2009.
         Muita tietoja: saanut sotilaskoulutusta Egyptissä.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Pacifique Ntawunguka oli FDLR:n aseellisen siiven FOCAn ensimmäisen divisioonan komentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCAlta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti. Saanut sotilaskoulutusta Egyptissä.
         Vuoden 2016 puolivälistä lähtien Ntawunguka oli FDLR-FOCAn ”SONOKI”-sektorin komentaja Pohjois-Kivun maakunnassa.
         26.   Stanislas NZEYIMANA

         (alias: a) Deogratias Bigaruka Izabayo, b) Izabayo Deo, c) Jules Mateso Mlamba, d) Bigaruka, e) Bigurura)
         Asema: FDLR-FOCAn entinen apulaiskomentaja.
         Syntymäaika: a) 1. tammikuuta 1966, b) 28. elokuuta 1966, c) noin 1967.
         Syntymäpaikka: Mugusa, Butare, Ruanda.
         Kansallisuus: ruandalainen.
         YK merkinnyt luetteloon: 3. maaliskuuta 2009.
         Muita tietoja: Katosi oleskellessaan Tansaniassa alkuvuodesta 2013. Olinpaikka ei tiedossa kesäkuusta 2016 lähtien.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Stanislas Nzeyimana oli FDLR:n aseellisen siiven FOCAn apulaiskomentaja. Kongon demokraattisessa tasavallassa toimivan ulkomaisen aseellisen ryhmän sotilasjohtajana hän esti turvallisuusneuvoston päätöslauselman 1857 (2008) 4 kohdan b alakohdassa tarkoitettua taistelijoiden aseistariisuntaa, vapaaehtoista kotiuttamista ja uudelleensijoittamista. YK:n turvallisuusneuvoston Kongon demokraattista tasavaltaa käsittelevän pakotekomitean asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCAlta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin värväsi teini-iän keski- ja loppuvaiheilla olevia poikia, on värvännyt pakolla nuoria poikia 10 ikävuodesta alkaen. Nuorimpia käytetään saattajina, ja vanhempia lapsia käytetään sotilaina rintamalla turvallisuusneuvoston päätöslauselman 1857 (2008) 4 kohdan d ja e alakohdan vastaisesti.
         Nzeyimana katosi Tansaniassa vuoden 2013 alussa, ja hänen olinpaikkansa ei ole ollut tiedossa kesäkuusta 2016 lähtien.
         28.   Jean-Marie Lugerero RUNIGA

         (alias: Jean-Marie Rugerero)
         Asema: M23-liikkeen johtaja.
         Osoite: Rubavu / Mudende, Ruanda.
         Syntymäaika: a) noin 1960, b) 9. syyskuuta 1966.
         Syntymäpaikka: Bukavu, Kongon demokraattinen tasavalta.
         YK merkinnyt luetteloon: 31. joulukuuta 2012.
         Muita tietoja: Saapui Ruandan tasavaltaan 16. maaliskuuta 2013. Asunut Ruandassa vuodesta 2016 lähtien. Osallistunut uuden kongolaisen poliittisen puolueen Alliance pour le Salut du Peuple (ASP) perustamiseen kesäkuussa 2016.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         M23-liikkeen johtajan Sultani Makengan allekirjoittamassa, 9. heinäkuuta 2012 päivätyssä asiakirjassa Runiga nimettiin M23-liikkeen poliittisen siiven koordinaattoriksi. Asiakirjan mukaan hänen nimityksensä johtui siitä, että oli varmistettava M23-liikkeen ajaman asian näkyvyys. Lisäksi Runigaa kutsuttiin ryhmän verkkosivuston postauksissa M23-liikkeen johtajaksi. Hänen johtoasemansa vahvistettiin asiantuntijaryhmän marraskuussa 2012 julkaisemassa raportissa, jossa Runigaan viitataan M23-liikkeen johtajana.
         Asiantuntijaryhmän 15. marraskuuta 2012 laatiman loppuraportin mukaan Runiga toimi sen valtuuskunnan johtajana, joka matkusti 29. heinäkuuta 2012 Kampalaan Ugandaan ja viimeisteli M23-liikkeen 21-kohtaisen toimintasuunnitelman Suurten järvien alueen kansainvälisen konferenssin odotettavissa olevien neuvottelujen edellä. BBC:n 23. marraskuuta 2012 välittämän uutisen mukaan M23-liike muodostettiin, kun FARDC:hen liitetyt CNDP:n entiset jäsenet alkoivat protestoida heikkoja olosuhteita ja alhaista palkkaa sekä sitä vastaan, että 23. maaliskuuta 2009 CNDP:n ja Kongon demokraattisen tasavallan välillä tehtyä rauhansopimusta, joka johti CNDP:n liittämiseen osaksi FADRC:tä, ei ollut pantu kokonaisuudessaan täytäntöön. M23-liike toteutti aktiivisia sotilasoperaatioita ottaakseen hallintaansa Kongon demokraattisen tasavallan itäosassa olevan alueen IPISin (International Peace Information Service) marraskuussa 2012 julkaiseman raportin mukaan. M23-liike ja FARDC taistelivat useiden Kongon demokraattisen tasavallan itäosassa olevien kaupunkien ja kylien hallinnasta 24. ja 25. heinäkuuta 2012. M23-liike hyökkäsi 26. heinäkuuta 2012 FARDC:n kimppuun Rumangabossa. M23-liike ajoi 17. marraskuuta 2012 FARDC:n pois Kibumbasta ja otti 20. marraskuuta 2012 Goman hallintaansa. Asiantuntijaryhmän marraskuussa 2012 laatiman raportin mukaan useat M23-liikkeen entiset sotilaat väittävät, että M23-liikkeen johtajat teloittivat summittaisesti kymmeniä lapsia, jotka yrittivät paeta sen jälkeen, kun heidät oli värvätty M23-liikkeen lapsisotilaiksi. Human Rights Watchin 11. syyskuuta 2012 julkaiseman raportin mukaan 18-vuotias ruandalainen mies, joka oli paennut sen jälkeen kun hänet oli väkivalloin värvätty Ruandassa, kertoi Human Rights Watchille, että hän oli ollut M23-yksikköönsä kuuluneen, kesäkuussa pakoa yrittäneen 16-vuotiaan pojan teloituksen silminnäkijänä. M23-liikkeen sotilaat vangitsivat pojan ja hakkasivat hänet kuoliaaksi muiden alokkaiden nähden. Pojan surmaamismääräyksen antaneen M23-komentajan väitetään tämän jälkeen selittäneen muille alokkaille pojan surmaamisen syyksi seuraavaa: ”Hän halusi jättää meidät”. Raportissa todetaan lisäksi, että tapauksen todistajat väittivät, että ainakin 33 alokasta ja muuta M23-liikkeen sotilasta teloitettiin summittaisesti, kun he yrittivät paeta. Osa sidottiin ja ammuttiin muiden alokkaiden nähden esimerkkinä rangaistuksesta, jonka he voisivat saada. Yksi nuori alokas kertoi Human Rights Watchille seuraavaa: ”Kun olimme M23-liikkeen riveissä, he sanoivat, että [meillä on vara valita] ja voisimme jäädä heidän riveihinsä tai voisimme kuolla. Monet yrittivät paeta. Jotkut löydettiin ja surmattiin sitten välittömästi”.
         Runiga saapui Ruandan tasavaltaan 16. maaliskuuta 2013 Gasizissa / Rubavussa. Runiga on asunut Ruandassa vuoden 2016 puolivälistä lähtien. Kesäkuussa 2016 hän osallistui uuden kongolaisen poliittisen puolueen Alliance pour le Salut du Peuple (ASP) perustamiseen.
         30.   Bosco TAGANDA

         (alias: a) Bosco Ntaganda, b) Bosco Ntagenda, c) General Taganda, d) Lydia (kun hän kuului APR:ään), e) Terminator, f) Tango Romeo (kutsumerkki), g) Romeo (kutsumerkki), h) Major)
         Osoite: Haag, Alankomaat (kesäkuusta 2016)
         Syntymäaika: vuosi 1973 tai 1974.
         Syntymäpaikka: Bigogwe, Ruanda.
         Kansallisuus: kongolainen.
         YK merkinnyt luetteloon: 1. marraskuuta 2005.
         Muita tietoja: Syntynyt Ruandassa, mutta muuttanut lapsena Nyamitabaan Masisin alueelle Pohjois-Kivuun. Nimitettiin Iturin rauhansopimusten jälkeen presidentin asetuksella 11. joulukuuta 2004 FARDC:n prikaatikenraaliksi. Aiemmin esikuntapäällikkö CNDP:ssä, ja Laurent Nkundan pidätyksen jälkeen tammikuusta 2009 CNDP:n sotilaskomentaja. Tammikuusta 2009 lähtien tosiasiallinen apulaiskomentaja Pohjois- ja Etelä-Kivussa toteutetuissa FDLR:n vastaisissa peräkkäisissä operaatioissa ”Umoja Wetu”, ”Kimia II” ja ”Amani Leo”. Saapui Ruandaan maaliskuussa 2013 ja antautui vapaaehtoisesti Kansainvälisen rikostuomioistuimen edustajille Kigalissa 22. maaliskuuta. Luovutettiin Haagin Kansainväliselle rikostuomioistuimelle. Kansainvälinen rikostuomioistuin vahvisti 9. kesäkuuta 2014 häntä vastaan syytteet 13 sotarikoksesta ja viidestä rikoksesta ihmisyyttä vastaan; oikeudenkäynti alkoi syyskuussa 2015.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Bosco Taganda oli UPC/L:n sotilaskomentaja, joka vaikuttaa UPC/L:n politiikkaan ja johtaa sen toimia; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmistä ja puolisotilaallisista joukoista, joka on sekaantunut laittomaan asekauppaan asevientikiellon vastaisesti. Hänet nimitettiin FARDC:n kenraaliksi joulukuussa 2004, mutta hän ei hyväksynyt nimitystä ja jäi sen vuoksi FARDC:n ulkopuolelle. Lasten asemaa aseellisissa konflikteissa tarkastelevan YK:n pääsihteerin erityisedustajan toimiston mukaan hän oli vastuussa lasten värväyksestä ja käytöstä Iturissa vuosina 2002 ja 2003; 155 tapauksessa hän oli lisäksi suoraan ja/tai komentovastuussa lasten värväyksestä ja käytöstä Pohjois-Kivussa vuosina 2002–2009. CNDP:n esikuntapäällikkönä hän oli suoraan ja komentovastuussa marraskuussa 2008 tapahtuneesta Kiwanjan joukkomurhasta.
         Syntynyt Ruandassa, mutta muuttanut lapsena Nyamitabaan Masisin alueelle Pohjois-Kivun maakuntaan. Asui kesäkuussa 2011 Gomassa ja omisti suuria maatiloja Ngungussa Masisin alueella Pohjois-Kivun maakunnassa. Hänet nimitettiin Iturin rauhansopimusten jälkeen presidentin asetuksella 11. joulukuuta 2004 FARDC:n prikaatikenraaliksi. Hän oli esikuntapäällikkö CNDP:ssä, ja Laurent Nkundan pidätyksen jälkeen hänestä tuli tammikuussa 2009 CNDP:n sotilaskomentaja. Tammikuusta 2009 lähtien hän oli tosiasiallinen apulaiskomentaja Pohjois- ja Etelä-Kivun maakunnissa toteutetuissa FDLR:n vastaisissa peräkkäisissä operaatioissa Umoja Wetu, Kimia II ja Amani Leo. Hän saapui Ruandaan maaliskuussa 2013, hän antautui vapaaehtoisesti Kansainvälisen rikostuomioistuimen edustajille Kigalissa 22. maaliskuuta, ja hänet luovutettiin sen jälkeen Haagin Kansainväliselle rikostuomioistuimelle. Kansainvälinen rikostuomioistuin vahvisti 9. kesäkuuta 2014 häntä vastaan syytteet 13 sotarikoksesta ja viidestä rikoksesta ihmisyyttä vastaan. Oikeudenkäynti alkoi syyskuussa 2015.
         b)   luettelo 2 ja 2 a artiklassa tarkoitetuista yhteisöistä
         1.   ADF (Allied Democratic Forces)

         (alias): a) Forces démocratiques Alliées – Armée nationale de libération de l'Ouganda (Liittoutuneet demokraattiset voimat – Ugandan kansallinen vapautusarmeija); b) ADF/NALU c) NALU)
         Osoite: Pohjois-Kivun maakunta, Kongon demokraattinen tasavalta.
         YK merkinnyt luetteloon: 30. kesäkuuta 2014.
         Muita tietoja: ADF:n perustaja ja johtaja Jamil Mukulu pidätettiin Dar es Salaamissa Tansaniassa huhtikuussa 2015. Hänet karkotettiin Kampalaan Ugandaan heinäkuussa 2015. Mukulu on kesäkuusta 2016 alkaen tiettävästi ollut poliisivankilassa odottamassa oikeudenkäyntiään.
         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
         Liittoutuneet demokraattiset voimat (ADF) perustettiin 1995, ja se toimii Kongon demokraattisen tasavallan ja Ugandan välisellä vuoristoisella rajaseudulla. Kongon demokraattista tasavaltaa käsittelevän Yhdistyneiden kansakuntien asiantuntijaryhmän, jäljempänä ’asiantuntijaryhmä’, vuoden 2013 loppuraportissa todettiin, että Ugandan viranomaisten ja YK:n lähteiden mukaan ADF oli vuonna 2013 vahvuudeltaan 1 200–1 500 aseistettua taistelijaa koillisella Pohjois-Kivun maakunnan Benin alueella lähellä Ugandan rajaa. Nämä samat lähteet arvioivat, että ADF:n jäsenten kokonaisvahvuus naiset ja lapset mukaan lukien on 1 600–2 500 henkeä. Kongon asevoimien (FARDC) hyökkäysten ja YK:n Kongon demokraattisessa tasavallassa vuosina 2013 ja 2014 toteuttaman vakauttamisoperaation (MONUSCO) johdosta ADF hajotti taistelijansa useampiin pienempiin tukikohtiin sekä siirsi naiset ja lapset Benin länsipuolisille alueille sekä Iturin ja Pohjois-Kivun rajalle. ADF:n sotilaskomentaja on Hood Lukwago ja ylipäällikkö on pakotelistalla oleva Jamil Mukulu.
         ADF on syyllistynyt vakaviin kansainvälisen oikeuden ja YK:n päätöslauselman 2078 (2012) loukkauksiin, kuten jäljempänä on esitetty.
         ADF on värvännyt ja käyttänyt lapsisotilaita kansainvälisen oikeuden vastaisesti (YK:n turvallisuusneuvoston päätöslauselman 4 kohdan d alakohta).
         Asiantuntijaryhmän vuoden 2013 loppuraportissa todettiin, että asiantuntijaryhmä haastatteli kolmea entistä ADF:n taistelijaa, jotka olivat paenneet vuonna 2013 ja jotka kuvailivat, miten ADF:n värvääjät Ugandassa houkuttelevat ihmisiä Kongon demokraattiseen tasavaltaan väärin lupauksin työpaikoista (aikuisille) ja ilmaisesta koulutuksesta (lapsille) ja pakottavat heidät sitten liittymään ADF:ään. Asiantuntijaryhmän raportin mukaan entiset ADF:n taistelijat kertoivat asiantuntijaryhmälle myös, että ADF:n koulutusryhmiin kuuluu tyypillisesti aikuisia miehiä ja poikia, ja kaksi ADF:stä vuonna 2013 paennutta poikaa kertoi asiantuntijaryhmälle, että he olivat saaneet ADF:ltä sotilaskoulutusta. Asiantuntijaryhmän raportti sisältää myös ”entisen ADF:n lapsisotilaan” antaman kertomuksen ADF:n koulutuksesta.
         Asiantuntijaryhmän vuoden 2012 loppuraportin mukaan ADF:n värväämiin sotilaisiin kuuluu lapsia, ja esimerkkinä annetaan tapaus, jossa Ugandan viranomaiset vangitsivat Kasesessa heinäkuussa 2012 erään ADF:n värvääjän, joka oli matkalla Kongon demokraattiseen tasavaltaan mukanaan kuusi nuorta poikaa.
         Toinen esimerkki ADF:n harjoittamasta lasten värväyksestä ja käytöstä on Human Rights Watchin entisen Afrikan johtajan Georgette Gagnonin Ugandan entiselle oikeusministerille Kiddhu Makubuyulle osoittama 6. tammikuuta 2009 päivätty kirje, jossa ilmoitetaan, että ADF sieppasi vuonna 2000 Bushobozi Irumba -nimisen 9-vuotiaan pojan. Häntä vaadittiin antamaan ADF:n taistelijoille kuljetus- ja muita palveluja.
         Lisäksi ”Afrikka-raportissa” viitattiin syytöksiin, joiden mukaan ADF värvää lapsisotilaiksi jopa 10-vuotiaita lapsia, ja siteerattiin Ugandan kansan puolustusjoukkojen (Uganda People's Defence Force, UPDF) tiedottajaa, joka oli todennut, että UPDF pelasti 30 lasta Victoria-järven Buvuma-saarella olleelta koulutusleiriltä.
         ADF on myös syyllistynyt lukuisiin, naisiin ja lapsiin kohdistuneisiin kansainvälisten ihmisoikeuksien ja kansainvälisen humanitaarisen oikeuden loukkauksiin, kuten tappamiseen, vammauttamiseen ja seksuaaliseen väkivaltaan (YK:n turvallisuusneuvoston päätöslauselman 4 kohdan e alakohta).
         Asiantuntijaryhmän vuoden 2013 loppuraportin mukaan ADF teki vuonna 2013 hyökkäyksiä moniin kyliin, ja niiden seurauksena yli 66 000 ihmistä joutui pakenemaan Ugandaan. Nämä hyökkäykset autioittivat suuren alueen, jota ADF on pitänyt sen jälkeen hallussaan sieppaamalla tai surmaamalla kyliinsä palanneita ihmisiä. Heinä-syyskuussa 2013 ADF mestasi Kamangon alueella ainakin viisi ihmistä, ampui useita ihmisiä ja sieppasi useita kymmeniä. Nämä teot herättivät suurta pelkoa paikallisväestön keskuudessa ja estivät heitä palaamasta kotiin.
         Vakavia lasten oikeuksien loukkauksia aseellisissa konflikteissa koskeva seuranta- ja raportointimekanismi Global Horizontal Note raportoi lapsia ja aseellisia konflikteja käsittelevälle YK:n turvallisuusneuvoston työryhmälle (CAAC), että lokakuusta joulukuuhun 2013 kestäneellä raportointikaudella ADF:n vastuulla oli 18 dokumentoidusta lapsiuhrista 14, mukaan lukien 11. joulukuuta 2013 Benin alueella Pohjois-Kivussa tapahtunut välikohtaus, jossa ADF hyökkäsi Musukun kylään surmaten 23 ihmistä, joista 11 oli lapsia (kolme tyttöä ja kahdeksan poikaa), nuorin kahden kuukauden ja vanhin 17 vuoden ikäinen. Kaikki uhrit oli silvottu viidakkoveitsin, myös hyökkäyksestä selvinneet kaksi lasta.
         Pääsihteerin maaliskuussa 2014 laatimassa, konfliktiin liittyvää seksuaalista väkivaltaa käsittelevässä raportissa ”Liittoutuneet demokraattiset voimat/Ugandan kansallinen vapautusarmeija” mainitaan yhtenä osapuolista, joiden epäillään uskottavasti syyllistyneen aseellisissa selkkauksissa raiskauksiin tai muihin seksuaalisen väkivallan muotoihin tai olevan vastuussa niistä.
         ADF on osallistunut myös MONUSCOn rauhanturvaajiin kohdistettuihin hyökkäyksiin (YK:n turvallisuusneuvoston päätöslauselman 4 kohdan i alakohta).
         Yhdistyneiden kansakuntien vakauttamisoperaatio Kongon demokraattisessa tasavallassa (MONUSCO) raportoi lisäksi, että ADF on kohdistanut MONUSCOn rauhanturvaajiin ainakin kaksi hyökkäystä. Niistä ensimmäinen, joka tehtiin 14. heinäkuuta 2013, kohdistui MONUSCOn partioon Mbaun ja Kamangon välisellä tiellä. Tästä hyökkäyksestä kerrotaan yksityiskohtaisesti asiantuntijaryhmän vuoden 2013 loppuraportissa. Toinen hyökkäys tehtiin 3. maaliskuuta 2014. MONUSCOn ajoneuvoon hyökättiin kranaatein kymmenen kilometrin päässä Mavivin lentokentältä Benin alueella, ja hyökkäys haavoitti viittä rauhanturvaajaa.
         ADF:n perustaja ja johtaja Jamil Mukulu (CDi.015) pidätettiin Dar es Salaamissa Tansaniassa huhtikuussa 2015. Hänet karkotettiin Kampalaan Ugandaan heinäkuussa 2015. Mukulu on kesäkuusta 2016 lähtien ollut poliisivankilassa odottamassa oikeudenkäyntiään.”


title: Komission täytäntöönpanoasetus (EU) 2017/183, annettu 27 päivänä tammikuuta 2017, tiettyjen tavaroiden luokittelusta yhdistettyyn nimikkeistöön

text:
                  3.2.2017

                  FI

                  Euroopan unionin virallinen lehti

                  L 29/16

            KOMISSION TÄYTÄNTÖÖNPANOASETUS (EU) 2017/183,
      annettu 27 päivänä tammikuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 27 päivänä tammikuuta 2017.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääosasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu (CN-koodi)

                     Perusteet

                     (1)

                     (2)

                     (3)

                     Tavara, niin kutsuttu palapelitatamimatto, joka on valmistettu EVA-materiaalista (etyleenivinyyliasetaatti) ja joka koostuu 100 × 100 cm:n kokoisista kappaleista, joissa on liukumista estävä pinta ja joiden paksuus on noin 3 cm. Palat liittyvät toisiinsa palapelin tavoin ja asetetaan tiiviisti toiseen pintaan kiinni, jolloin ne muodostavat maton.
                     Tavara on suunniteltu maton kennorakenteen avulla vaimentamaan eri liikuntamuodoista (esim. jooga, voimistelu tai taistelulajit) aiheutuvia iskuja kehon suojaamiseksi. ”Palapelitatamimatto” on suunniteltu myös äänen-, lämmön- ja kosteudeneristeeksi. Näin ollen matto suojaa alla olevaa pintaa vaurioilta sekä henkilöitä monenlaisessa muussa toiminnassa esimerkiksi silloin, kun sitä käytetään päiväkodeissa tai kun taiteilijat käyttävät mattoa.
                     Katso kuva (*1)

                     3918 90 00

                     Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3918  ja 3918 90 00  nimiketekstien mukaisesti.
                     Luokittelu nimikkeeseen 9506  välineeksi ja varusteeksi liikuntaa, voimistelua ja voimailua tai ulkoilmapelejä tai -leikkejä varten ei tule kyseeseen, koska kokoamatonta muovista lattianpäällystettä ei ole tarkoitettu yksinomaan urheilua varten vaan suojaamaan myös pintoja sekä henkilöitä myös muussa toiminnassa.
                     Näin ollen tavara on luokiteltava perusaineosansa (muovi) mukaisesti.
                     Sen vuoksi tavara on luokiteltava CN-koodiin 3918 90 00  muoviseksi lattianpäällysteeksi.

            (*1)  Kuva on ainoastaan ohjeellinen.